《星轺驿雨中别林八南还》
明代·高叔嗣

驿外阴云合，窗中宿雨含。
深岩龙自斗，险路马能谙。
短发星星甚，长愁日日堪。
休将南望泪，归傍二亲谈。

作者简介：（1502—1538）明河南祥符人，字子业。号苏门山人。嘉靖二年进士。授工部主事，改吏部。历稽勋郎中。出为山西左参政，断疑狱，人称为神。迁湖广按察使。卒官。少受知李梦阳，与马理、王道切磋文艺。有《苏门集》。